Zagrebačka banka
<s>Zagrebačka banka već je godinama vodeća banka u Hrvatskoj; po kvaliteti proizvoda i usluga, tehnološkoj inovativnosti, mreži samouslužnih uređaja te uspješnim poslovnim rezultatima.</s>

<s>U Hrvatskoj posluje s više od šezdeset tisuća korporativnih klijenata i više od 1,1 milijuna građana (Grupa Zagrebačke banke ima 2,3 milijuna klijenata).</s><s>S tržišnim udjelom od 26 posto na domaćem bankarskom tržištu zauzima uvjerljivo vodeće mjesto.</s><s>Istraživanja kontinuirano pokazuju da između 92 i 97 posto građana Hrvatske prepoznaje Zagrebačku banku kao najjači bankarski brand na tržištu.</s>

<s>Od ožujka 2002. godine članica je Grupe UniCredit, jedne od najuspješnijih financijskih grupacija u Europi, i jedna od vodećih banaka u Srednjoj i istočnoj Europi (SIE).</s>

<s>Pridružena društva Zagrebačke banke jesu Allianz ZB d.o.o. (društvo za upravljanje obveznim mirovinskim fondom), Allianz ZB d.o.o. (društvo za upravljanje dobrovoljnim mirovinskim fondom) i MultiPlus Card d.o.o.</s>

<s>Građani Zagrebačku banku povezuju s atributima sigurnosti, veličine, naprednosti, ali i tradicije.</s><s>Ono po čemu je Zagrebačka banka danas konkurentna na tržištu jest – banka savjetnik i partner u svim specifičnim potrebama i situacijama svojih klijenata, banka koja nudi pouzdana rješenja, otvorena i odgovorna, banka koja se prema klijentima odnosi s povjerenjem.</s>

<s>U tužbi Udruge Franak i Udruge zaštite potrošača iz 2012 godine jedna je od vodećih tuženih banaka zbog nekorektnog i nezakonitog odnosa prema klijentima.</s><s>U srpnju 2013. godine sud je donio prvostupanjsku presudu po kojoj je Zagrebačka banka i ostali okrivljena po svih 5 točaka optužnice.</s>

<s>Usluge</s>

<s>Računi i plaćanja
 Štednje i ulaganja
 Kartice
 Bankomati
 e-zaba
 m-zaba
 Osiguranja
 Investicijski fondovi
 Dobrovoljni mirovinski fondovi
 Krediti
 Platni promet
 e-Račun
 Investicijsko bankarstvo
 Financiranje investicijskih projekata
 Brokerski poslovi
 Savjetovanje
 Financiranje korisnika EU projekata</s>

<s>Povijest</s>

<s>1914. – 1960.</s><s>Zagrebačka banka započela je s poslovanjem još davne 1914. pod imenom Gradska štedionica.</s>

<s>Godine 1924. započinje izgradnja reprezentativne palače u kojoj poslovnica Gradska štedionica posluje i danas, a 1926. godine izgradnja najveće zagrebačke tržnice Dolac.</s><s>Godinu dana kasnije osniva se „Fond zagrebačke gradske općine za izgradnju malih kuća“, što je omogućilo nicanje novih zagrebačkih naselja.</s>

<s>Godine 1929.</s><s>Gradska štedionica preuzima i renovira parnu uspinjaču za vezu s Gornjim gradom, a 1935. pokreće akciju kućne štednje – uvedene su štedne kasice.</s><s>Godine 1939. zgrada Gradske štedionice potpuno je završena, a u njezinu su sklopu i Gradska kavana i Gradski podrum.</s>

<s>Od 1945. do 1953. godine cjelokupno bankarsko poslovanje i poslovanje štedionice prenosi se na Narodnu banku Jugoslavije, a Gradska štedionica prestaje poslovati kao samostalna novčarska institucija.</s><s>Godine 1946. preimenovana je u Gradsku štedionicu Zagreb, a 1953. osnovana je Gradska štedionica kao samostalna bankarska ustanova.</s><s>Godine 1959.</s><s>Gradska štedionica pomaže u izgradnji zračne luke na Plesu.</s>

<s>Godine 1962.</s><s>Gradska štedionica ušla je kao filijala u sklop Komunalne banke Zagreb.</s><s>Sjedište Komunalne banke 1964. seli se s Trga Republike u Paromlinsku cestu, a iste godine nakon velike poplave Zagreb se obnavlja uz povoljne kredite za sanaciju posljedica od poplave.</s><s>Godine 1966.</s><s>Komunalna banka preimenovana je u Kreditnu banku Zagreb koja ubrzo postaje dijelom sustava Udruženja poslovnih banaka u Zagrebu.</s>

<s>1970. – 1980.</s><s>Početkom 70-ih osnovana je Udružena banka Zagreb; jedna od pet njezinih članica bila je i tadašnja Kreditna banka.</s><s>Godine 1971. otvorena je poslovnica u Vlaškoj, u spomen na književnika Augusta Šenou nazvana „Zlatarevo zlato“, i osnovana štedionica za mlade „Pčelica“.</s><s>Prvi priručnik „Škola i štednja“ tiskan je 1973., a iste godine Gradska štedionica sudjeluje u financiranju izgradnje dvorane „Vatroslav Lisinski“.</s><s>Potkraj 70-ih osnivači Kreditne banke Zagreb i Jugobanke udružuju se u Zagrebačku banku.</s><s>Zagrebačka banka 1989. postaje prvom bankom u bivšoj državi koja je postala moderno dioničko društvo.</s><s>Godine 1989. instaliran je prvi bankomat.</s>

<s>1990. – 2000.</s><s>Već 1991.</s><s>Zagrebačka banka prva je hrvatska banka koja primjenjuje međunarodne računovodstvene standarde, a 1995. kao prva hrvatska banka usklađuje poslovanje sa Zakonom o trgovačkim društvima i osniva Upravu i Nadzorni odbor.</s><s>Dionice Zagrebačke banke 1995. uvrštene su na Zagrebačku burzu, a 1996. i na međunarodno tržište Londonske burze.</s><s>Zagrebačka banka prva je hrvatska banka koja je uvela kartično poslovanje – Eurocard i MasterCard kartice.</s>

<s>Zagrebačka banka je i prva hrvatska banka koju su 1997. ocijenile tri inozemne agencije za rejting.</s><s>Ugledni financijski časopisi Euromoney, Global Finance, Central European i Business Central Europe proglašavaju je najboljom domaćom bankom u 1997.</s><s>Iste su godine njezine dionice proglašene najlikvidnijima na tržištu, dobiva i nagradu za najbolje odnose s javnošću te uvodi ESOP program, dajući mogućnost zaposlenicima da pod povoljnim uvjetima postanu dioničarima Banke.</s><s>Zagrebačka banka prva je banka u svijetu koja je izdala GDR-e denominirane u eurima 1998. te je prva hrvatska banka koja je iste te godine osnovala specijaliziranu stambenu štedionicu.</s>

<s>Godine 1999.</s><s>Zagrebačka banka s Allianzom preuzima tadašnje Adriatic osiguranje.</s>

<s>Od 2000. do danas 
Više zlatnih i na kraju kristalnu kunu osvaja 2000., 2001. i 2002. godine.</s><s>Banka dobiva nagrade i kao donator godine, najbolji partner poduzetnicima te za doprinos u zaštiti okoliša.</s>

<s>Godine 2000. pokrenuta je e-zaba za poslovne subjekte, osnovan Centar Kaptol i društvo ZB Invest za upravljanje investicijskim fondovima Zagrebačke banke.</s><s>Godine 2001. poslovanje se širi u Bosnu i Hercegovinu, a osnivaju se Allianz ZB d.o.o., društvo za upravljanje obveznim mirovinskim fondom (Allianz New Europe Holding GmbH vlasnik je 51 %, a Zagrebačka banka 49 %) i društvo ZANE d.o.o. specijalizirano za poslovanje nekretninama u stopostotnom vlasništvu Zagrebačke banke.</s><s>U 2002. pokrenuta je e-zaba za građane.</s>

<s>Od ožujka 2002.</s><s>Zagrebačka banka postaje dijelom Grupe UniCredit, jedne od najjačih financijskih grupacija u Europi koja djeluje na ukupno 17 ključnih tržišta s oko 9000 poslovnica.</s><s>Do danas je lider na domaćem tržištu i jedna od najuspješnijih članica grupacije UniCredit.</s>

<s>Godine 2005. pokrenut novi Kontakt centar Zagrebačke banke.</s><s>Nova usluga m-zaba uvedena je 2008. godine, a MultiPlusCard – koalicijski program nagrađivanja Zagrebačke banke i partnera 2010.</s>

<s>Godine 2013.</s><s>Zagrebačka banka potpisuje ugovor o financiranju s Međunarodnom zračnom lukom Zagreb te je otvoreno gradilište za izgradnju nove zračne luke na Plesu.</s>

<s>Donacije i sponzorstva 
Zagrebačka banka desetljećima snažno podupire kulturu i umjetnost, odigravši bitnu ulogu u obnovi i izgradnji mnogobrojnih spomenika kulturne baštine, organizaciji velikih izložbi, djelovanju raznih kazališnih i koncertnih kuća, izdavanju knjiga, kupnji instrumenata, školovanju mladih umjetnika...</s>

<s>Tijekom godina Zagrebačka banka ostvarila je suradnju s velikim muzejskim kućama kao što su Muzej za umjetnost i obrt, Muzej Grada Zagreba, Galerija „Klovićevi dvori“ te Muzej „Mimara“, zatim s kazališnim kućama kao što su Hrvatsko narodno kazalište Zagreb, Hrvatsko narodno kazalište Split, Hrvatsko narodno kazalište Ivana pl. Zajca Rijeka i Gradsko kazalište Marina Držića Dubrovnik.</s><s>Banka pruža višegodišnju potporu Akademiji likovnih umjetnosti i Koncertnoj dvorani „Vatroslav Lisinski“, surađuje sa Zagrebačkom filharmonijom i Zagrebačkim solistima i dugogodišnji je pokrovitelj mnogobrojnih regionalnih i lokalnih festivala i kulturnih događanja.</s>

<s>U području brige o zajednici Banka je godinama jedan od glavnih partnera civilnog sektora; jedan je od najistaknutijih primjera Natječaj za dodjelu donacija putem kojega je u 14 godina (tijekom kojih je doniran 21 milijun kuna) na transparentan i objektivan način pružena financijska pomoć vrijednim projektima udruga i javnih ustanova, a koji je potaknuo mnogobrojne tvrtke da prema sličnom načelu organiziraju dodjele donacija.</s>

<s>Također, Zagrebačka banka od 2005. dodjeljuje svoju Donaciju godine te je poduprla i aktivno sudjelovala u nekim od većih nacionalnih projekata, kao što su posljednjih godina bile „Petrova trudionica“, za obnovu Odjela trudničke patologije II Petrove bolnice u Zagrebu na kojem leže žene s visokorizičnim trudnoćama iz cijele Hrvatske, „Korak u život“, za stipendiranje djece bez roditeljske skrbi koja žele nastaviti svoje školovanje na fakultetima, zatim akcija „I riječi liječe“, udruge „Sve za nju“ za opremanje i početak rada Centra za psihološku pomoć ženama oboljelim od raka.</s><s>U 2012.</s><s>Donacija godine dodijeljena je za natječaj „Moj motiv“ pokrenut u suradnji s Hrvatskom obrtničkom komorom kojim se nagradilo originalne proizvode s prepoznatljivim tradicijskim motivom ili izrađene obrtničkom tehnikom, a koji će uspjeti i biti održivi na suvremenom tržištu.</s><s>U 2013.</s><s>Donacija godine dodijeljena je putem projekta MOJ ZABA START koji je imao za cilj poduprijeti inovativne i tržišno utemeljene poduzetničke projekte i omogućiti im da budu uspješni, održivi i konkurentni te da pridonose gospodarskom rastu.</s><s>Projekt se sastojao od četiri natječaja – „Moj motiv 2.0.“ za kreativno obrtništvo, „Moja zelena zona“  za zeleno poduzetništvo, „Moja prilika“ za inovativne poduzetničke koncepte i „Moja zajednica“ za društvena poduzeća.</s>

<s>Društvena odgovornost 
Praksa društveno odgovornog poslovanja godinama je dio ukupne poslovne politike Zagrebačke banke.</s><s>Društveno odgovorno poslovanje promovira se na različite načine: osnovnim poslovnim aktivnostima, ulaganjem u zajednicu i partnerstva, brigom i skrbi o zaposlenicima te edukacijama.</s>

<s>Zagrebačka banka ima oko 4300 zaposlenika, što je čini jednim od najvećih, a prema neovisnim istraživanjima i jednim od najpoželjnijih poslodavaca u Hrvatskoj.</s><s>Međunarodni neovisni Institut CRF (the Corporate Research Foundation), koji već dvadeset godina bira najbolje poslodavce u Europi, dodijelio je Zagrebačkoj banci kao članici Grupe UniCredit europsku nagradu za vrhunskog poslodavca u 2012. i 2013. godini, odnosno certifikat Top Employers Europe 2012. i Top Employers Europe 2013.</s>

<s>Na području brige o okolišu Banka je još u 1995., kao prva u Hrvatskoj, uvela ekološke klauzule u ugovorima o dugoročnim investicijskim kreditima.</s><s>Od 1998. razvija se koncept realizacije ekoloških projekata kao oblika izravne financijske pomoći projektima očuvanja krajobrazne raznolikosti.</s><s>Od tada do danas je realizirano je osam velikih ekoloških projekata.</s>

<s>Godine 2005.</s><s>Zagrebačka banka objavila je svoje prvo Socijalno izvješće, a od tada svake godine u Izvješću o održivosti Grupe UniCredit prezentira svoje aktivnosti usmjerene različitim dionicima i unapređenju na području društveno odgovornog poslovanja.</s>

<s>Godine 2011. pokrenula je na Facebooku ekoaplikaciju „Živim zeleno“ na kojoj su korisnici virtualno sadili i zalijevali sadnice pomažući tako svojoj županiji da osvoji 300.000 kuna za realizaciju aktualnog ekoprojekta u stvarnom životu.</s><s>Pobijedila je Istarska županija.</s>

<s>Značajan je i odgovoran odnos prema klijentima koji se očituje u brizi za zaštitu klijenata i davanju točnih informacija o kvaliteti usluga Banke.</s><s>Odnos prema investiranju očituje se u mnogobrojnim kreditnim aranžmanima povezanim s infrastrukturom, pri čemu se u partnerstvu s državom ostvaruju dugoročni pozitivni učinci na zajednicu, odnosno kreiranje novih radnih mjesta.</s>

<s>U 2011. lansiran je program „Obrtnik i partner“ u suradnji s Hrvatskom obrtničkom komorom, nastao s ciljem promicanja interesa hrvatskoga obrtništva.</s><s>Svim registriranim obrtnicima izdana je Visa obrtnička kartica kojom ostvaruju popuste i razne modele pogodnosti na prodajno-uslužnim mjestima ugovornih partnera programa.</s>

<s>Prvi sveobuhvatni portal za nekretnine i kulturu stanovanja u Hrvatskoj Domosfera.hr, čiji je pokretač Zagrebačka banka, a realizator članica Grupe Zagrebačke banke – tvrtka Suvremene poslovne komunikacije, započeo je s radom 2012.</s><s>Uz širok izbor nekretnina, portal nudi i velik broj proizvoda, usluga i savjeta stručnjaka u području uređenja, financiranja i osiguranja stambenog prostora.</s>

<s>Zagrebačka banka ima i Donaciju godine, koju dodjeljuje od 2005.</s><s>Tako je u suradnji s Hrvatskom obrtničkom komorom raspisan natječaj za originalni proizvod s prepoznatljivim tradicijskim motivom ili izrađen obrtničkom tehnikom.</s><s>Tim su zajedničkim projektom Banka i HOK željeli dati svoju potporu domaćoj proizvodnji, plasmanu domaćih obrtničkih proizvoda na tržište i njihovu što boljem ukupnom uspjehu.</s>

<s>Krajem lipnja 2013. pokrenuta je mikrostranica Zelena zona s ciljem promicanja energetske učinkovitosti i raznovrsnih ekološki orijentiranih aktivnosti.</s><s>Zelena zona mjesto je na kojem građani i tvrtke mogu naći potrebne informacije i educirati se o mogućnostima ostvarivanja ušteda uz donošenje osobnih i poslovnih odluka u skladu s očuvanjem okoliša, zdravim životnim odabirima i afirmativnim društvenim djelovanjem.</s>

<s>Nagrade i priznanja 
Emefinance:</s>

<s>2013.</s><s>Najbolja banka u Hrvatskoj
 2013.</s><s>Najbolja investicijska banka u Hrvatskoj
 2012.</s><s>Najbolji broker u Hrvatskoj u 2011. godini
 2012.</s><s>Najbolja investicijska banka u Hrvatskoj u 2011. godini
 2012.</s><s>Najbolja banka u Hrvatskoj u 2011. godini
 2011.</s><s>Najbolja banka u Hrvatskoj u 2010. godini
 2011.</s><s>Najbolja investicijska banka u Hrvatskoj u 2010. godini
 2011.</s><s>Najbolji broker u Hrvatskoj u 2010. godini
 2010.</s><s>Najbolja banka u Hrvatskoj u 2009. godini
 2009.</s><s>Najbolja banka u Hrvatskoj u 2008. godini</s>

<s>Green Superbrands Croatia:</s>

<s>2012.</s><s>Nagrada Green Superbrands</s>

<s>Corporate Research Foundation:</s>

<s>2012.</s><s>Međunarodni certifikat za vrhunskog poslodavca</s>

<s>Global Finance:</s>

<s>2012.</s><s>Najbolja banka u Hrvatskoj u 2011. godini
 2011.</s><s>Najbolja banka skrbnik nad vrijednosnim papirima u 2010. godini
 2010.</s><s>Najbolja banka skrbnik nad vrijednosnim papirima u 2009. godini</s>

<s>Euromoney:</s>

<s>2013.</s><s>Najbolja banka u cash managementu
 2012.</s><s>Najbolja banka u cash managementu
 2012.</s><s>Najbolja banka u Hrvatskoj u 2011. godini
 2011.</s><s>Najbolja banka u cash managementu
 2011.</s><s>Najbolja banka u Hrvatskoj u 2010. godini
 2010.</s><s>Najbolja banka u cash managementu
 2009.</s><s>Najbolja investicijska banka u Hrvatskoj u 2009. godini
 2009.</s><s>Najbolja banka u cash managementu u Hrvatskoj u 2009. godini</s>

<s>Superbrands Adriatic:</s>

<s>2011.</s><s>Najjači brand na hrvatskom bankarskom tržištu
 2010.</s><s>Najjači brand na hrvatskom bankarskom tržištu
 2009.</s><s>Najjači brand na hrvatskom bankarskom tržištu</s>

<s>Zagrebačka burza i Lider:</s>

<s>Godine 2010.</s><s>Financijska dionica godine, ZB Invest – Najbolje društvo za upravljanje investicijskim fondovima u Hrvatskoj i Najbolji obveznički fond (ZB bond)</s>

<s>The Banker:</s>

<s>2010.</s><s>Najbolja banka u Hrvatskoj u 2010. godini
 2009.</s><s>Najbolja banka u Hrvatskoj u 2009. godini</s>

<s>Best Buy Award:</s>

<s>2010.</s><s>Banka najboljeg omjera cijene i kvalitete u Hrvatskoj</s>

<s>Hrvatska udruga za odnose s javnošću:</s>

<s>2010.</s><s>Grand Prix 2010. za Komunikacijski priručnik Zagrebačke banke</s>

<s>HRT emisija Poslovni klub, tvrtka Kapital klub, poslovni tjednik Lider i Zagrebačka burza:</s>

<s>2009.</s><s>Zlatna financijska dionica za 2008.
 2007.</s><s>Zlatna financijska dionica desetljeća</s>

<s>Donacije info:</s>

<s>2008.</s><s>Najbolja korporativna donacija – za projekt Donacija godine 2007.</s><s>Petrova trudionica
 2007.</s><s>Najbolja korporativna donacija – za projekt Donacija godine 2006. udruzi Krijesnice</s>

<s>Zagrebačka banka u brojkamaPortal novac.net - Banke u Hrvatskoj</s>

<s>117 poslovnica
 868 bankomata
 620 tisuća korisnika internetskog bankarstva e-zabe
 495 tisuća korisnika mobilnog bankarstva m-zabe
 58 poduzetničkih i komercijalnih centara
 2,7 milijuna korisnika kartica
 3.838 zaposlenika</s>

<s>Izvori</s>

<s>Financijsko izvješće 2020.</s>

<s>Vanjske poveznice</s>

<s>Službena međumrežna stranica</s>

